- Det har vært noen triste år
- Jeg husker det godt, det var første gang jeg var på Villa Park. Som sønnen, er Ole Johan Helland en lindeskapelig Arsenal-supporter. Vi bodde sammen i London, han dro til Highbury mens jeg tok toget til Birmingham for å se Villa. En fantastisk opplevelse, sier Erik Hoftun til VG. Aston Villa spilte mot Hull (28. desember 1987, 1-1) og Huddersfield (1. januar 1988, 5-0) - og gikk til topps i det så den gang het «2. divisjon». Noen måneder senere rykket de opp. Nå rykker klubben etter all sannsynlighet ned.- Det ble med én sesong nede den gangen. Jeg kan jo håpe på det samme nå, men jeg føler meg langt fra sikker, sier Hoftun. Han sier at det har vært noen «triste år» som supporter av klubben han ble forelsket i da han var 7-8 år. - Det startet rundt 1976-77. I kameratgjengen holdt alle med Liverpool, Arsenal og Manchester United. Mitt valg ble litt på trass, jeg ville være litt annerledes. I tillegg må jeg innrømme at jeg valgte på grunn av draktene, som jeg synes er så kule, sier Rosenborgs assistenttrener, tidligere storspiller og sportslige leder.Hans første helter dukket opp da Hoftun var blitt 11-12 år, i spissene Gary Shaw, Peter Withe og den dribleglade og raske vingen Tony Morley. Hoftun var høyt oppe, Aston Villa vant ligagull i 1981 og Serievinnercupen (forløperen for Champions League) i 1982. - Gordon Cowans... Villa hadde mange fine og gode spillere på den tiden, sier Hoftun. Bare fem år senere var altså Hoftun på Villa Park for første gang. På under fem år hadde Aston Villa klart kunststykket det er å gå fra Europas beste lag til nedrykk til 2. divisjon i England. Og der sto Hoftun da, på Villa Park. Helter som Shaw og Withe var borte. Det ble autografer fra Alan McInally og David Platt i stedet.- Men Villa var gode etter det også. Klubben har alltid hatt et godt akademi, og de hadde også bra med ressurser lenge, sier Hoftun. Under Martin O'Neills ledelse tok Aston Villa tre sjetteplasser på rad fra 2008-10. Villa var «der oppe», ganske nær en plass i Champions League (seks poeng fra i 2010, med John Carew på laget). Etter det har det vært grått, trist - og vondt. For Erik Hoftun og de andre Villa-supporterne. Og denne sesongen har vært nærmest katastrofal. Kun seks lag gjennom den engelske fotballhistorien (tilbake til 1888/89) har tatt færre poeng pr kamp i den øverste divisjonen enn Aston Villa har gjort denne sesongen. - Frykten er at klubben skal forbli på nivå to. Jeg er redd de ikke har de rette typene til å ta laget rett opp igjen, sier Hoftun.- Hva mener du er hovedgrunnen til at klubben sliter? - Bom på spillerkjøp mener jeg er det viktigste. Det er altfor lite kvalitet i laget, og jeg forstår at laget har slitt veldig. De har sløst bort ressursene sine. Aston Villa har solgt de beste spillerne sine de siste årene, og de har erstattet dem med spillere som ikke er gode nok, sier Hoftun. Med Aston Villa i Championship, forsvinner en av de «originale Premier League-klubbene». Da er det kun Arsenal, Chelsea, Everton, Liverpool, Manchester United og Tottenham igjen av de som har vært der i alle sesongene siden 1992/93.Poeng pr kamp: 1. Derby 2007/08 - 0,29 poeng pr kamp. 2. Sunderland 2005/06 - 0,39 poeng pr kamp. 3. Stoke 1984/85 - 0,40 poeng pr kamp. 4. Sunderland 2002/03 - 0,50 poeng pr kamp. 4. Portsmouth 2009/10 - 0,50 poeng pr kamp. * 6. QPR 1968/69 - 0,52 poeng pr kamp. 7. Aston Villa 2015/16 - 0,53 poeng pr kamp. * To poeng for seier, gjort om til tre for å få det rette bildet i denne statistikken. Tre poeng innført i 1981/82. - Det har vært trist å se Aston Villa denne sesongen. De vingler fælt i måten de skal spille på, det er ingen fasong, de leter og famler og bytter manager, beskriver Hoftun - og trekker frem 0-6 hjemme mot Liverpool som en av de verste opplevelsene. - 0-6 - hjemme... sier Hoftun stille. Bare siden Martin O'Neill forsvant i august 2010, har ni forskjellige managere ledet klubben.- Jeg hadde litt sansen for Paul Lambert. Men det er stort sett den eneste. Forventningene til Aston Villa er mye større enn prestasjonene de har levert. Det hele virker desperat og kortsiktig, sier Hoftun - som selv opplevde en voldsom gjennomtrekk av trenere i Rosenborg fra 2002 og fram til i dag. I dag er det Remi Garde som leder Aston Villa, uten suksess så langt. - Det har vært noen triste år, med denne sesongen som den verste. Det åpnet med en seier, og jeg tenkte «dette kan bli en interessant sesong»... neste opptur kom ikke før i januar med to seirer, det må ses på som en god periode, sier Erik Hoftun lakonisk. Nå må han forberede seg på å følge laget sitt på nivå to i England for første gang siden han var på Villa Park for aller første gang, i årsskiftet 1986/87.
Da Rosenborg-legenden Erik Hoftun (47) var 18 år, reiste han til England sammen med faren til RBKs Pål André Helland. Hoftun tok toget alene til Villa Park og ventet på autografer fra Aston Villa-spillerne. Det var stort. Nå er det bare trist.